
RAPORT DE SPECIALITATE
privind aprobarea proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara- Autostrada A1 (km. 12+975)”, SMIS 111992 și a cheltuielior legate de proiect  ce vor fi asigurate de către UAT Județul Timiș, în calitate de Lider de Proiect , în vederea accesării fondurilor nerambursabile alocate prin Programul Operaţional Regional 2014 – 2020, Axa prioritară 6 îmbunătăţirea infrastructurii rutiere de importanţă regională, Prioritatea de investitii 6.1, Stimularea mobilităţii regionale prin conectarea nodurilor secundare şi terţiare la infrastructura TEN-T, inclusiv a nodurilor multimodale (depunerea proiectelor prin aplicația My SMIS)
UAT Judeţul Timiş intenţionează să obţină finanţare europeană prin Programul Operaţional Regional 2014 – 2020, Axa prioritară 6 - Îmbunătăţirea infrastructurii rutiere de importanţă regională, Prioritatea de investitii 6.1- Stimularea mobilităţii regionale prin conectarea nodurilor secundare şi terţiare la infrastructura TEN-T, inclusiv a nodurilor multimodale pentru realizarea proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara- Autostrada A1 (km. 12+975)”

Prin mai multe adrese Consiliul Judeţean Timiş a solicitat acordul instituţiei noastre pentru realizarea investiţiei având în vedere faptul că proiectul menţionat mai sus afectează obiectivul „Extindere reţea troleibuz Dumbrăviţa (Accesibilizarea zonei prin extinderea reţelei de troleibuze Timişoara – Dumbrăviţa)”, cod SMIS 40812, finanţat prin Programul Operaţional Regional 2007-2013, Axa prioritară 1 - „Sprijinirea dezvoltării durabile a oraşelor – poli urbani de creştere”, Domeniul major de intervenţie 1.1. - „Planuri integrate de dezvoltare urbană” sub-domeniul „Poli de creştere”.

Prin contractul de finanţare nr. 3618/29.01.2013, semnat între Municipiul Timişoara prin Primar şi Ministerul Dezvoltării Regionale şi Administraţiei Publice, a fost aprobată finanţarea realizării obiectivului de investiţie „Extindere reţea troleibuz Dumbrăviţa (Accesibilizarea zonei prin extinderea reţelei de troleibuze Timişoara – Dumbrăviţa)”. Contractul de finanţare îşi păstrează valabilitatea 5 ani după expirarea perioadei de implementare a proiectului. Astfel, investiţia s-a realizat de Primăria Municipiului Timişoara în parteneriat cu  Primăria Comunei Dumbrăviţa şi Consiliul Judeţean Timiş. Obiectivul de investiţii s-a finalizat în data de 29.11.2015, executantul fiind asocierea SC Martin Rose Romania SRL – SC Electromontaj SA – Elektroline AS – SC RSG Reparatii Stradale Generale SRL. 

Având în vedere faptul că executantul obiectivului de investiţie „Extindere reţea troleibuz Dumbrăviţa (Accesibilizarea zonei prin extinderea reţelei de troleibuze Timişoara – Dumbrăviţa)” a acordat garanţie o perioadă de 5 ani de la data finalizării lucrării, precum şi faptul că se păstrează valabilitatea contractului de finanţare pe o perioadă de 5 ani, Consiliul Judeţean Timiş ne asigură că a elaborat graficul de eşalonare a investiţiei astfel încât indicatorii proiectului şi garanţia de bună execuţie să nu fie afectate. Astfel, realizarea lucrării va începe după data de 01.01.2021.
Instituţia noastră a comunicat Consiliului Judeţean Timiş, prin adresa cu nr. RE2017-000399/19.04.2017,  avizul pentru proiectul de lărgire la 4 benzi de circulaţie a drumului judeţean DJ691 cu următoarele condiţii:

· Cheltuielile necesare modificării şi execuţiei lucrărilor aferente reţelei de contact troleibuz se vor realiza exclusiv din bugetul Consiliului Judeţean Timiş;

· Execuţia lucrărilor la proiectul de lărgire la 4 benzi de circulaţie a drumului judeţean DJ691 să nu afecteze funcţionalitatea sistemului de transport cu troleibuzul;

· Consiliul Judeţean Timiş va obţine, indiferent de modul de finanţare, toate avizele necesare modificării şi execuţiei  reţelei  de linie contact troleibuz, în vederea menţinerii funcţionalităţii sistemului de transport cu troleibuzul, respectiv îndeplinirea condiţiilor din Contractul de finanţare nr. 3618/29.01.2013 în ceea ce priveşte indicatorii prevăzuţi în cadrul cererii de finanţare;

· Se va respecta punctul de vedere emis de către ADR Vest prin adresa cu nr. 10169/09.08.2016;
· Se va obţine acordul executantului SC Martin Rose Romania SRL – SC Electromontaj SA – Elektroline AS – SC RSG Reparatii Stradale Generale SRL astfel încat să nu fie afectată garanţia sistemului (5 ani de la data finalizării lucrărilor), care va fi prezentat Primăriei Municipiului Timişoara spre avizare.

Modalitatea prevăzută de Ghidul Solicitantului pentru finanţarea acestui tip de proiecte se referă la  „Proiecte unitare implementate în baza unui Acord de parteneriat”. În cadrul acestor tipuri de proiecte este necesară realizarea unui singur proiect unitar/ o singură cerere de finanțare ce implică colaborarea dintre mai multe unități ale administrației teritoriale județ sau unități ale administratiei teritoriale județ cu unități ale administrației terioriale municipiu/oraș/comuna. În acest sens, este necesară încheierea unui acord de parteneriat și desemnarea unui lider de parteneriat la nivelul unei unități administrativ teritoriale județene, care să îndeplinească rolul de coordonator/lider al activităților proiectului și care să fie unicul responsabil în relația cu AMPOR. 
Având în vedere cele mai sus menţionate, precum şi faptul că realizarea obiectivului se va derula după finalizarea contractului de finanţare 3618/29.01.2013, nefiind în pericol de a pierde finanţarea obiectivului de investiţie „Extindere reţea troleibuz Dumbrăviţa (Accesibilizarea zonei prin extinderea reţelei de troleibuze Timişoara – Dumbrăviţa)”, considerăm că instituţia noastră poate fi de acord cu realizarea  lucrărilor la proiectul de lărgire la 4 benzi de circulaţie a drumului judeţean DJ691 dacă nu afectează funcţionalitatea sistemului de transport cu troleibuzul şi dreptul de proprietate asupra infrastructurii nou create prin proiect.
Menţionăm faptul că infrastructura nou creată prin proiectul "Extindere reţea troleibuz Dumbrăviţa (Accesibilizarea zonei prin extinderea reţelei de troleibuze Timişoara - Dumbrăviţa"), cod SMIS 40812 este dată în administrare Regiei Autonome de Transport Timişoara. De asemenea, menţionăm faptul că proiectul de lărgire la 4 benzi de circulaţie a drumului judeţean DJ691 se va realiza exclusiv pe cheltuiala Conisliului Judeţean Timiş, inclusiv relocarea infrastructurii de reţea troleibuz şi nu va  afecta dreptul de administrare al Regiei Autonome de Transport Timişoara.
Luând în considerare faptul că investiţia propusă de UAT Judeţul Timiş face obiectul unui traseu al unui drum județean, care parcurge infrastructura nou creată a unui municipiu și a unei comune, pentru a asigura continuitatea traseului, dar și pentru a respecta condiţiile de eligibilitate din Ghidul Solicitantului și anume dacă prin proiect se intervine pe respectiva porțiune de DJ, sau pe suprafețe (aflate în proprietatea respectivei localități) adiacente drumului județean pentru a realiza/moderniza piste de biciclete, trotuare, stații de călători, alte intervenții, etc., se impune încheierea unui Acord de parteneriat între UAT Judeţul Timiș, UAT Municipiul Timișoara şi UAT Comuna Dumbrăvița.
Prin HCLMT nr. 268/04.07.2017 s-a aprobat încheierea unui Acord de Parteneriat între Unitatea Administrativ-Teritorială Județul Timiș, Unitatea Administrativ-Teritorială Municipiul Timișoara și Unitatea Administrativ-Teritorială Comuna Dumbrăvița pentru realizarea în comun a proiectului „MODERNIZARE DJ 691: lărgirea la 4 benzi a sectorului (Km. 2+275) Sens giratoriu-Centura Timișoara,  Sens giratoriu- Autostrada A1 (Km. 12+ 975)”, cod SMIS 111992 în vederea accesării fondurilor nerambusabile alocate prin Programul Operaţional Regional 2014 – 2020, Axa prioritară 6 - Îmbunătăţirea infrastructurii rutiere de importanţă regională, Prioritatea de investitii 6.1 - Stimularea mobilităţii regionale prin conectarea nodurilor secundare şi terţiare la infrastructura TEN-T.
Prin adresa nr. 19666/16.10.2017, Consiliul Judeţean Timiş comunică faptul că proiectul a fost selectat spre finanţare şi a intrat în etapa pre-contractuală şi, totodată solicită o serie de documente necesare contractării proiectului printre care şi hotărârea de aprobare a proiectului în conformitate cu ultima formă a bugetului rezultat în urma etapei de evaluare tehnică şi financiară. În cadrul acesteia se va include referirea la asumarea cheltuielilor de întreținere și mentenanță pe toata durata de valabilitate a contractului de finanțare.
Având în vedere cele mai sus menţionate propunem spre aprobare următoarele:

- Se aprobă proiectul „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara - Autostrada A1 (km. 12+975)”, cod SMIS 111992 și cheltuielile legate de proiect ce vor fi asigurate de către UAT Județul Timiș, în calitate de Lider de Proiect, în vederea accesării fondurilor nerambursabile alocate prin Programul Operaţional Regional 2014 – 2020, Axa prioritară 6 - Îmbunătăţirea infrastructurii rutiere de importanţă regională, Prioritatea de investitii 6.1- Stimularea mobilităţii regionale prin conectarea nodurilor secundare şi terţiare la infrastructura TEN-T, inclusiv a nodurilor multimodale, Nr. apelului de proiecte: POR/2016/6/6.1./2.

- Se aprobă acordul de parteneriat între UAT Județul Timiș - Lider de proiect, UAT Comuna Dumbrăvița – Partener 2 şi UAT Municipiul Timișoara – Partener 3 în vederea implementării în comun a proiectului, conform Acordului de parteneriat  care face parte integrantă din prezenta hotărâre.

- Se aprobă valoarea totală a proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara- Autostrada A1 (km. 12+975)”, cod SMIS 111992, în cuantum de 80.451.474,31 lei (inclusiv TVA).

- Sumele reprezentând cheltuieli conexe ce pot apărea pe durata implementării proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara - Autostrada A1 (km. 12+975)”, cod SMIS 111992, pentru implementarea proiectului în condiții optime, se vor asigura din bugetul UAT Județul Timiș.

- Se vor asigura toate resursele financiare necesare implementării proiectului în condițiile rambursării/ decontării ulterioare a cheltuielilor din instrumente structurale din bugetul UAT Județul Timiș.

- Sumele reprezentând cheltuieli de mentenanță, întreținere ale proiectului „Modernizare DJ 691: lărgirea la 4 benzi a sectorului km 2+725 (sens giratoriu)-Centura Timișoara și Centura Timișoara - Autostrada A1 (km. 12+975)”, cod SMIS 111992  pe întreaga perioadă de durabilitate a acestuia se vor suporta de către UAT Județul Timiș.

- Se împuternicește Preşedintele Consiliului Judeţean Timiş, domnul Călin-Ionel DOBRA, în calitate de reprezentant legal al UAT Județul Timiș și de lider al parteneriatului, să semneze toate actele necesare şi contractul de finanţare în numele UAT Județul Timiș şi ai Partenerilor de Proiect.

